Cheltenham
Cheltenham ( [Čeltnam]) poznat i kao Cheltenham Spa je grad i borough (distrikt) od 116,447 stanovnika, na jugozapadu Engleske.

Geografske karakteristike 

Cheltenham leži u Grofoviji Gloucestershire, na rijeci Chelt, pritoci Severna.

Pored grada Cheltenhama, unutar borougha su i sela; Leckhampton, Prestbury, Charlton Kings i Swindon, i mali dio brdovitog Cotswoldsa.

Historija

Za Cheltenham se zna da je imao crkvu još 803. Prvi put se spominje u dokumentima 1223., kao prosperitetno trgovište, koje živi od sajmovanja i na račun tog što je sjedište - hundreda (feudalna administrativna jedinica).. 

Pravi prosperitet je doživio nakon otkrića tri termalna izvora 1716., nakon tog su instalirane pumpe 1738. pa je Cheltenham vrlo brzo postao trendovsko termalno kupalište. Njegova popularnost je porasla nakon što ga je 1788. posjetio kralj George III 1788. Nakon tog je podignuto puno historicističkih palača i vila, širokih bulevara sa drvoredima i velikih parkova. Taj ambijent je ostao sačuvan u suvremenom urbanom planu.

Obrazovanje i kultura

Cheltenham je snažan obrazovni centar, njegove istaknute škole su gimnazija Pate (osnovana 1574.), KoledžCheltenham (1841), Ženski koledž (1853), škola Dean Close (1886). U gradu se nalazi i kampus Univerziteta Gloucestershire. 

Cheltenham je poznat i kao centar kulturnih manifestacija, domaćin je četiri festivala; -Cheltenham festivala književnosti, jazza, nauke i muzike.

Svakog marta grad je domaćin četverodnevnog festivala, konjičkog sporta koji kulminira utrkom - steeplechase za Zlatni kup. 

Cheltenham je bio dom britanskog kompozitora Gustava Holsta, njegova kuća je pretvorena u muzej

Privreda

Za privredu grada još uvijek je značajna avio - industrija, koja ima dugu tradiciju. Tu je na početku Drugog svjetskog rata sagrađen prvi britanski mlazni avion Gloster-Whittle E.28 / 39 Pioneer. 

Cheltenham je sjedište Državne agencije za komunikacije (GCHQ), jedne od tri britanske obavještajne i sigurnosne agencije.

Pobratimski gradovi 

 Annecy, Francuska
 Cheltenham Township, Pennsylvania, Francuska
 Göttingen, Njemačka
 Soči, Rusija
 Weihai, Kina

Izvori

Vanjske veze 

 Cheltenham Borough Councill 
 Istražite Cheltenham Istražite Cheltenham Spa - Internetski vodič za Festivalski grad u Engleskoj

Gradovi u Engleskoj
Gloucestershire